Javna ustanova Centar za edukaciju sudija i tužilaca u Republici Srpskoj

Rad u javnom interesu kao alternativna krivična sankcija
2025-12-15 10:00 - 14:00 (Europe/Sarajevo) | Banja Luka
Na osnovu Programa stručnog usavršavanja i početne obuke za 2025. godinu, Centar za edukaciju sudija i javnih tužilaca u Republici Srpskoj organizuje seminar iz krivičnopravne oblasti na temu: „Rad u javnom interesu kao alternativna krivična sankcija: izricanje i izvršenje“, koji će se održati u petak, 15. decembra 2025. godine u prostorijama Centra za edukaciju sudija i javnih tužilaca u Republici Srpskoj, u Banjoj Luci ( Bulevar vojvode Stepe Stepanovića br. 60) .
Izlagači će biti: Nenad Mirkonj i Armina Đuzel, Ministarstvo pravde Republike Srpske.
Dnevni red:
9:45 – 10:00 Registracija učesnika
10:00 – 10:45 Alternativne mjere u krivičnom zakonodavstvu Republike Srpske
10:45 – 11:30 ,,Pravilnik o načinu izvršenja rada u javnom interesu“
11:30 – 12:00 Pauza
12:00 – 12:45 ,,Pravilnik o načinu izvršenja rada u javnom interesu“
12:45 – 13:15 „Pravilnik o utvrđivanju uslova za odabir pravnih subjekata i sačinjavanju liste zainteresovanih pravnih subjekata za izvršenje mjere rada u javnom interesu“
13:15 – 14:00 Primjeri iz prakse i diskusija

Psihologija maloljetnika i uloga organa starateljstva u postupcima prema maloljetnicima
2025-12-16 10:00 - 2025-12-17 15:00 | Banja Luka
Centar za edukaciju sudija i javnih tužilaca u Republici Srpskoj u saradnji sa Centrom za edukaciju sudija i javnih tužilaca u FBiH, na osnovu Programa edukacije za sticanje posebnih znanja i kontinuirano stručno osposobljavanje i usavršavanje sudija i tužilaca iz oblasti dječijih prava, prestupništva mladih i njihove krivičnopravne zaštite, organizuje drugi krug specijalističke obuke za nosioce pravosudnih funkcija kojima nedostaju jedna ili dvije obuke za sticanje certifikata za postupanje prema Zakonu o zaštiti i postupanju sa djecom i maloljetnicima u krivičnom postupku („Službeni glasnik Republike Srpske“, br. 13/10, 61/13 i 68/20), u sljedećim terminima:
1. ciklus: Krivični postupak prema djeci i maloljetnicima – 3. i 4. decembar 2025, mjesto održavanja: Sarajevo, CEST FBiH,
2. ciklus: Primjena Zakona o zaštiti i postupanju sa djecom i maloljetnicima u krivičnom postupku u praksi – 11. i 12. decembar 2025. godine, mjesto održavanja: Sarajevo, CEST FBiH i
3. ciklus: Psihologija maloljetnika i uloga organa starateljstva u postupcima prema maloljetnicima, 16. i 17. decembar 2025. godine, mjesto održavanja: Banja Luka, CEST RS.
Vaše prijave, uz naznaku za koju obuku se prijavljujete, potpisane od strane predsjednika suda/glavnog tužioca, molimo da dostavite na e-mail adresu: nikola.mitrovic@rs.cest.gov.ba i mila.colic@rs.cest.gov.ba najkasnije do 24. novembra 2025. godine.
Napomena: Za ispunjenje uslova za sticanje certifikata u skladu sa odredbom člana 197. Zakona o zaštiti i postupanju sa djecom i maloljetnicima u krivičnom postupku, nosioci pravosudnih funkcija dužni su pohađati sve tematske cjeline iz odgovarajućeg Specijalističkog programa obuke, u skladu sa odlukom Visokog sudskog i tužilačkog savjeta BiH broj: 07-13-3-21-3/2025 od 16.01.2025. godine.

Pripadnici ranjivih grupa kao svjedoci u postupku
2025-12-17 10:00 - 15:00 | Sarajevo
Na osnovu Programa stručnog usavršavanja i početne obuke za 2025. godinu, Centar za edukaciju sudija i javnih tužilaca u Republici Srpskoj i Centar za edukaciju sudija i tužilaca Federacije Bosne i Hercegovine, na prijedlog Visokog sudskog i tužilačkog savjeta Bosne i Hercegovine, organizuju seminar, na temu: „Pripadnici ranjivih grupa kao svjedoci u postupku“, koji će se održati
17. decembra 2025. godine u Sarajevu, sala CEST-a FBiH, Halida Nazečića 4.
Pozivamo Vas da pisane prijave, potpisane od predsjednika suda/glavnog tužioca, dostavite CEST-u RS, najkasnije do 11. decembra 2025. godine.
